CELEX: 52008PC0565
Language: el
Date: 2008-09-18
Title: Πρόταση Αποφασησ του Συμβουλίου για τη σύναψη της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου

Σημαντική ανακοίνωση νομικού περιεχομένου

|

52008PC0565

Πρόταση Αποφασησ του Συμβουλίου για τη σύναψη της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου  /* COM/2008/0565 τελικό - AVC 2008/0177 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.9.2008COM(2008) 565 τελικό2008/0177 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συνημμένη πρόταση συνιστά τη νομική πράξη για τη σύναψη ενδιάμεσης συμφωνίας οικονομικής εταιρικής σχέσης (ΣΟΕΣ) μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου:i) Πρόταση απόφασης του Συμβουλίου για τη σύναψη της ενδιάμεσης ΣΟΕΣ.Η ενδιάμεση ΣΟΕΣ με την ΚΑΜΑ αποτέλεσε αντικείμενο διαπραγματεύσεων σύμφωνα με τους στόχους για τις ΣΟΕΣ που προβλέπονται στη συμφωνία του Κοτονού[1] και στις οδηγίες διαπραγμάτευσης για τις συμφωνίες οικονομικής εταιρικής σχέσης με τα κράτη ΑΚΕ που εγκρίθηκαν από το Συμβούλιο στις 12 Ιουνίου 2002. Οι διαπραγματεύσεις ολοκληρώθηκαν με τη μονογράφηση της ΣΟΕΣ στις 23 Νοεμβρίου 2007 πριν από τη λήξη του εμπορικού καθεστώτος που προβλέπεται στο παράρτημα V της Συμφωνίας του Κοτονού στις 31 Δεκεμβρίου 2007 και την απαλλαγή του Παγκόσμιου Οργανισμού Εμπορίου (ΠΟΕ) που καλύπτει το εν λόγω εμπορικό καθεστώς.Κατά συνέπεια, και τα πέντε κράτη ΣΟΕΣ της ΚΑΜΑ (Μποτσουάνα, Λεσότο, Μοζαμβίκη, Ναμίμπια και Σουαζιλάνδη) συμπεριλήφθηκαν στον κατάλογο χωρών του παραρτήματος 1 του κανονισμού ΣΟΕΣ για την πρόσβαση στην αγορά, ο οποίος εγκρίθηκε από το Συμβούλιο στις 20 Δεκεμβρίου 2007[2], χωρών που έχουν επωφεληθεί από την προσφορά πρόσβασης στην κοινοτική αγορά, η οποία διατυπώθηκε στο πλαίσιο των ΣΟΕΣ από την 1η Ιανουαρίου 2008. Η συμπερίληψή τους στον εν λόγω κατάλογο θα γίνει μόνιμη με την κύρωσή της ενδιάμεσης ΣΟΕΣ από το σύνολο των συμβαλλόμενων μερών. Κατ΄αυτόν τον τρόπο θα εξασφαλιστεί ένα εναρμονισμένο εμπορικό καθεστώς με την ΕΕ που θα παρέχει βελτιωμένη πρόσβαση στην αγορά σε πολλά κράτη ΣΟΕΣ της ΚΑΜΑ, συμπεριλαμβανομένης της Μοζαμβίκης και του Λεσότο, που αναγνωρίζονται ως λιγότερο ανεπτυγμένες χώρες από τα Ηνωμένα Έθνη.Η ΣΟΕΣ με την ΚΑΜΑ αποτελεί μια ενδιάμεση ΣΟΕΣ, της οποίας το πεδίο εφαρμογής θα επεκταθεί βάσει του αποτελέσματος των διαπραγματεύσεων για την πλήρη ΣΟΕΣ, που θα συναφθεί το 2008. Περιλαμβάνει όλα τα μέτρα που απαιτούνται για τη θέσπιση ζώνης ελεύθερων συναλλαγών συμβατής με τις διατάξεις του άρθρου XXIV της ΓΣΔΕ 1994[3]. Η ενδιάμεση ΣΟΕΣ περιλαμβάνει επίσης διατάξεις σχετικά με τη διευκόλυνση των τελωνειακών διαδικασιών και των εμπορικών συναλλαγών, τους τεχνικούς φραγμούς στο εμπόριο, τα υγειονομικά και φυτοϋγειονομικά μέτρα, τις τρέχουσες πληρωμές και την κίνηση κεφαλαίων και την αναπτυξιακή συνεργασία, καθώς και θεσμικές διατάξεις.Οι θεσμικές διατάξεις προβλέπουν μεταξύ άλλων ένα Κοινό Συμβούλιο ΚΑΜΑ-ΕΚ («Κοινό Συμβούλιο») για την εποπτεία της εφαρμογής της ενδιάμεσης ΣΟΕΣ. Το Κοινό Συμβούλιο θα αποτελείται από εκπροσώπους των κρατών ΣΟΕΣ της ΚΑΜΑ και μέλη του Συμβουλίου και της Επιτροπής. Το Κοινό Συμβούλιο επικουρείται από την Επιτροπή Εμπορίου και Ανάπτυξης της ΣΟΕΣ της ΚΑΜΑ-EΚ.Μέχρι να τεθεί σε ισχύ η ενδιάμεση ΣΟΕΣ, η συμφωνία προβλέπει την προσωρινή εφαρμογή της συμφωνίας.Η Επιτροπή έκρινε τα αποτελέσματα των διαπραγματεύσεων ως ικανοποιητικά και σύμφωνα με τις οδηγίες διαπραγμάτευσης από το Συμβούλιο και ζητά από το Συμβούλιο:-  να συνάψει τη ΣΟΕΣ εξ ονόματος της Κοινότητας.Το Ευρωπαϊκό Κοινοβούλιο θα κληθεί να δώσει τη σύμφωνη γνώμη του σχετικά με τη σύναψη της ενδιάμεσης ΣΟΕΣ.Tα κράτη μέλη αποτελούν επίσης συμβαλλόμενα μέρη της συμφωνίας, η οποία πρέπει, συνεπώς, να εγκριθεί από αυτά σύμφωνα με τις εσωτερικές διαδικασίες τους.2008/0177 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη σύναψη της ενδιάμεσης συμφωνίας οικονομικής εταιρικής σχέσης μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300 παράγραφος 3 δεύτερο εδάφιο,την πρόταση της Επιτροπής[4],τη σύμφωνη γνώμη του Ευρωπαϊκού Κοινοβουλίου[5],Εκτιμώντας τα ακόλουθα:(1) Στις 12 Ιουνίου 2002, το Συμβούλιο εξουσιοδότησε την Επιτροπή να ξεκινήσει διαπραγματεύσεις συμφωνιών οικονομικής εταιρικής σχέσης με χώρες ΑΚΕ.(2) Οι διαπραγματεύσεις για μια ενδιάμεση συμφωνία οικονομικής εταιρικής σχέσης ολοκληρώθηκαν και η ΣΟΕΣ μεταξύ της Ευρωπαϊκής Κοινότητας και των κρατών μελών της και των κρατών ΣΟΕΣ της ΚΑΜΑ (στα οποία περιλαμβάνονται η Μποτσουάνα, το Λεσότο, η Ναμίμπια, η Σουαζιλάνδη και η Μοζαμβίκη) (εφεξής «ΣΟΕΣ») μονογραφήθηκε στις 23 Νοεμβρίου 2007 και, για τη Ναμίμπια, στις 12 Δεκεμβρίου 2007.(3) Η ΣΟΕΣ εφαρμόζεται προσωρινά από τις [..] μέχρι να τεθεί σε ισχύ.(4) Η ΣΟΕΣ πρέπει να συναφθεί εξ ονόματος της Ευρωπαϊκής Κοινότητας,ΑΠΟΦΑΣΙΖΕΙ:Άρθρο 1Η ενδιάμεση συμφωνία οικονομικής εταιρικής σχέσης μεταξύ των κρατών ΣΟΕΣ της ΚΑΜΑ και της Ευρωπαϊκής Κοινότητας και των κρατών μελών της συνάπτεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 105 παράγραφος 3 της συμφωνίας εξ ονόματος της Ευρωπαϊκής Κοινότητας.Βρυξέλλες, […]Για το ΣυμβούλιοΟ Πρόεδρος[…]  ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:AΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη της ενδιάμεσης Συμφωνίας Οικονομικής Εταιρικής Σχέσης μεταξύ της Ευρωπαϊκής Κοινότητας και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: 12/120Ποσό εγγεγραμμένο στον προϋπολογισμό για το εν λόγω οικονομικό έτος: 16.431.900.000 (προϋπολογισμός 2008)3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΓια να προστατευθούν τα οικονομικά συμφέροντα των Κοινοτήτων από την απάτη και άλλες παρατυπίες, η Επιτροπή δύναται να διενεργεί επιτόπιους ελέγχους και επιθεωρήσεις σύμφωνα με το άρθρο 29 της Συμφωνίας Οικονομικής Εταιρικής Σχέσης μεταξύ των κρατών ΣΟΕΣ της ΚΑΜΑ και της Ευρωπαϊκής Κοινότητας και των κρατών μελών της. Αν κριθεί σκόπιμο, διενεργούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου. Η Επιτροπή διενεργεί τακτικούς ελέγχους βάσει εγγράφων και επιτόπιους ελέγχους.5. ΑΛΛΕΣ ΠΑΡΑΤΗΡΗΣΕΙΣΌλοι οι εναπομένοντες τελωνειακοί δασμοί στα προϊόντα καταγωγής των περιφερειών ή κρατών ΑΚΕ που έχουν ολοκληρώσει διαπραγματεύσεις σχετικά με Συμφωνίες Οικονομικής Εταιρικής Σχέσης ή συμφωνίες που περιλαμβάνουν εμπορικές ρυθμίσεις συμβατές με τον ΠΟΕ καταργήθηκαν με την έγκριση του κανονισμού (ΕΚ) αριθ. 1528/2007 του Συμβουλίου. Συνεπώς, δεν υπάρχουν συμπληρωματικές δημοσιονομικές επιπτώσεις που συνδέονται με την παρούσα πρόταση.[1] Συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000, όπως αναθεωρήθηκε στο Λουξεμβούργο στις 25 Ιουνίου 2005.[2] Κανονισμός 1528/2007 του Συμβουλίου.[3] Γενική Συμφωνία Δασμών και Εμπορίου (1994).[4] ΕΕ C [...] της [...], σ. [...][5] ΕΕ C [...] της [...], σ. [...]